[{"text_idx": "#000000", "text": "Raamatukogu ei ole pelgalt koht, kust leiab raamatuid. See on ka kooska\u0308imise ja uute asjade o\u0303ppimise paik. Alanud aasta on raamatukogude teema-aasta ja see avati su\u0308mboolselt 12. jaanuari keskpa\u0308eval, kui u\u0308le kogu Eesti lugesid tuntud inimesed samal ajal ette lo\u0303iku mullu ko\u0303ige enam laenutatud Eesti autori ilukirjanduslikust raamatust. Ei ja\u0308a\u0308nud raamatukogude aasta avamisest eemale ka Ida-Virumaa raamatukogud."}, {"text_idx": "#000001", "text": "Raamatukogude teema-aasta projektijuht Liina Valdre so\u0303nul valiti ettelugemiseks kaks enimlaenutatud Eesti autori teost \u2013 Mudlumi \u201eMitte ainult minu ta\u0308di Ellen\u201c (mullu 3571 laenutust) vo\u0303i Piret Raua \u201eTobias ja teine B\u201c (mullu 4335 laenutust)."}, {"text_idx": "#000002", "text": "\u201eRaamatukogude aastal on meil vo\u0303imalus oma tegevusi ja tugevusi laiemale avalikkusele la\u0308hemale tuua. Raamatukogud pakuvad ligipa\u0308a\u0308su infole, teadmistele ja kultuurile,\u201c ko\u0303neles Eesti Raamatukoguhoidjate U\u0308hingu juhatuse esimees Tuuliki To\u0303iste."}, {"text_idx": "#000003", "text": "Raamatukogu teema-aasta on jagatud fookusteemade ja\u0308rgi neljaks. Jaanuarist ma\u0308rtsini \u2013 raamatukogu kui kirjandus- ja kultuurikeskus. Selle ja\u0308rgi rahvaraamatukogusid eelko\u0303ige ka teatakse. Kus siis veel teha raamatute esitlusi ja tutvustusi kui mitte raamatukogus."}, {"text_idx": "#000004", "text": "Aprillist juunini vaadeldakse raamatukogu kui kogukonnakeskust. Septembrist detsembrini on fookuses tulevikuraamatukogu."}, {"text_idx": "#000005", "text": "Ametlikul teema-aasta avapa\u0308eval, 12. jaanuaril toimus Narva Keskraamatukogus koos Narva Eesti keele maja tublide eesti keele o\u0303ppurite ja Narva Eesti Gu\u0308mnaasiumi o\u0303pilastega u\u0308hine lugemisaktsioon. Keskpa\u0308eval algas ettelugemine. Eesti Gu\u0308mnaasiumi o\u0303pilased lugesid raamatukogu lasteosakonnas ette katkendi Piret Raua lasteraamatust \u201eTobias ja teine b\u201c."}, {"text_idx": "#000008", "text": "Sillama\u0308e linnaraamatukogu on tuntud, kui huvitavate na\u0308ituste eksponeerimise koht. Praegu on vo\u0303imalik vaadata raamatukoguslinnaelaniku Natalja Morohhova erakogust po\u0303nevat nukude nitust. 20. Jaanuaril toimus Sillama\u0308e raamatukogus Roman Sangi na\u0308ituse \u201cMinu fantaasiad\u201d avamine Selle na\u0308ituse korraldaja on Psu\u0308u\u0308hilise haiguse vo\u0303i vaimupuudega inimestele hoolekandeku\u0308la Sinima\u0308e Kodu. Na\u0308itus ja\u0308a\u0308b avatuks 5. veebruarini."}, {"text_idx": "#000009", "text": "Ida-Virus tuntud muusik ja muinasjutuvestja Polina Ts\u030cerkassova korraldab jaanuari viimastel pa\u0308evadel lausa maakondliku tuuri, tema jutuo\u0303htud toimuvad Iisakus, Pagaril, Kiiklas ja Kurtnas."}, {"text_idx": "#000010", "text": "Raamatukoguaasta avapa\u0308eval loeti ette Kurtna Noortekeskuses lo\u0303igu raamatust \u201cTobias ja 2.B\u201d ning pa\u0308rast seda valiti XVI Nukitsa konkursil osalevate raamatute seast need ko\u0303ige-ko\u0303ige kaunimate illustratsioonidega teosed."}, {"text_idx": "#000011", "text": "Kurema\u0308e raamatukogus samuti loeti ette teema-aasta avamiseks valitud kahest raamatust. Kui Kurtnas olid kuulajateks noored, siis Kurema\u0308e raamatukogusse kogunesid vanemad inimesed. Kuni veebruari lo\u0303puni on Kurema\u0308e raamatukogu saalis vo\u0303imalik ku\u0308lastada Hille Va\u0308ljaotsa teemanttikandi tehnikas piltide na\u0308itus \u2013 mu\u0308u\u0308ki."}, {"text_idx": "#000013", "text": "Jo\u0303hvi keskraamatukogu korraldas u\u0308hislugemise Jo\u0303hvi Mihkli kirikus. See oli esimene kord, kus Jo\u0303hvi Mihkli kiriku koguduse o\u0303petaja Peeter Kaldur luges kantslist ette mitte piiblit, vaid juturaamatut. Aasta 2022 on ka Jo\u0303hvi keskraamatukogu juubeliaasta: ma\u0308rtsis ta\u0308histatakse 125. su\u0308nnipa\u0308eva. Kohalik raamatukogu sai alguse 1897. aastal, kui karskusselt Kiir pani aluse Jo\u0303hvi raamatukogule. Veel kahest Jo\u0303hvi keskraamatukogu ettevo\u0303tmisest raamatukogude aastal: lastele ja noortele toimub kuni 1. ma\u0308rtsini arhitektuurijoonistuste konkurss \u201cJust sellist raamatukogu ma tahangi\u201d, 10.-12. klasside esseekonkurss \u201cKas lugemine on ohtlik?\u201d ning 8.-9. klasside kirjandikonkurss \u201cMiks ma ei loe?\u201d"}, {"text_idx": "#000014", "text": "Eestis tegutseb kokku u\u0308le 800 rahva-, kooli-, teadus- ja erialaraamatukogu, millest 521 on rahvaraamatukogu, 315 kooliraamatukogu ja 39 teadus- ja erialaraamatukogu. Iga teine Eesti elanik on raamatukogu lugeja ja aastas tehakse 13 miljonit laenutust ning ligi 7 miljonit raamatukogu ku\u0308lastust ja u\u0308le 8 miljoni virtuaalku\u0308lastust."}, {"text_idx": "#000015", "text": "Raamatukogude teema-aasta kutsus ellu Kultuuriministeerium ja seda veab koosto\u0308o\u0308s 870 raamatukoguga Eesti Rahvusraamatukogu."}]